ಲಾಕ್‍ಡೌನ್‍ ಇಲ್ಲ ಎಂದ ಸರ್ಕಾರ- ಬಿಬಿಎಂಪಿ ವತಿಯಿಂದ ಟಫ್ ರೂಲ್ಸ್?

ಬೆಂಗಳೂರು: ಸಿಲಿಕಾನ್ ಸಿಟಿ ಬೆಂಗಳೂರಿನಲ್ಲಿ ಕೊರೊನಾ ಓಟಕ್ಕೆ ಬ್ರೇಕ್ ಹಾಕಲು ಲಾಕ್‍ಡೌನ್ ಅಗತ್ಯ ಎಂದು ಬಿಬಿಎಂಪಿ ತಿಳಿಸಿತ್ತು. ಆದರೆ ಸರ್ಕಾರ ಮತ್ತೆ ಲಾಕ್‍ಡೌನ್ ಇಲ್ಲವೇ ಇಲ್ಲ ಎಂದು ಸ್ಪಷ್ಟಪಡಿಸಿದೆ. ಈಗ ಪಾಲಿಕೆ ಯಥಾಸ್ಥಿತಿಯಲ್ಲಿ ಕೊರೊನಾ ಕಟ್ಟಿ ಹಾಕಲು ಮುಂದಾಗಿದೆ.

ಈಗಾಗಲೇ ಬಿಬಿಎಂ ಸಾಮಾಜಿಕ ಅಂತರ ಕಾಯಿರಿ, ಮಾಸ್ಕ್ ಬಳಸಿ ಎಂದು ಕಡ್ಡಾಯವಾಗಿ ತಿಳಿಸಿದೆ. ಈಗ ಕೊರೊನಾ ನಿಯಮವನ್ನು ಉಲ್ಲಂಘಿಸಿದರೆ 200 ರೂ ದಂಡ ಇದೆ. ತಪ್ಪುಗಳು ಹೆಚ್ಚಾಗುವ ಜಾಗಗಳಲ್ಲಿ ದಂಡದ ಪ್ರಮಾಣ 500 ರೂ. ಮಾಡಲು ಪಾಲಿಕೆ ಪ್ಲ್ಯಾನ್ ಮಾಡುತ್ತಿದೆ.

ಇನ್ನೂ ಕೊರೊನಾ ನಿಯಮವನ್ನು ಉಲ್ಲಂಘಿಸಿದರೆ ಪೊಲೀಸ್ ಇಲಾಖೆ ಮೂಲಕವೇ ಎಫ್‍ಐಆರ್, ದಂಡಗಳ ಕಾರ್ಯಚರಣೆ ಮಾಡುವುದು. ಬಿಬಿಎಂಪಿಯ ಮಾರ್ಷಲ್ ಗಳ ಸೂಕ್ತ ಬಳಕೆ ಮಾಡಿಕೊಳ್ಳುವುದು.

ಹೋಂ ಕ್ವಾರಂಟೈನ್, ಕೊರೊನಾ ರೋಗಿ ಅಪ್‍ಡೇಟ್, ಕೊರೊನಾ ನಿಯಮ ಉಲ್ಲಂಘಿಸುವವರ ಬಗ್ಗೆ ಮಾಹಿತಿ ಪಡೆಯಲು ಸ್ಥಳೀಯ ಎನ್‍ಜಿಓ ಹಾಗೂ ವ್ಯಕ್ತಿಗಳ ಬಳಕೆ ಮಾಡಿಕೊಳ್ಳುವುದು.

ಮೊಬೈಲ್ ಆಪ್, ವಾಚ್ ಸಿಸ್ಟಂ, ನೆಟ್ ವರ್ಕ್ ಮೂಲಕ ಮಾಹಿತಿ ಕಲೆಹಾಕುವುದು. ಒಂದು ವೇಳೆ ಈ ನಿಯಮವನ್ನು ಬ್ರೇಕ್ ಮಾಡಿದವರಿಗೆ ಎಫ್‍ಐಆರ್ ಹಾಗೂ ಸಾಂಸ್ಥಿಕ ಕ್ವಾರಂಟೈನ್ ಇರಲಿದೆ. ಹೀಗೆ ಹತ್ತು ಹಲವು ಐಡಿಯಾಗಳನ್ನ ಬಿಬಿಎಂಪಿ ಸಜ್ಜು ಗೊಳಿಸಿದೆ. ಈ ಸಂಬಂಧ ಆರೋಗ್ಯ ಇಲಾಖೆ ಹಾಗೂ ಪೊಲೀಸ್ ಇಲಾಖೆ ಜೊತೆ ಚರ್ಚೆ ಮಾತ್ರ ಬಾಕಿ ಉಳಿದಿದೆ.